అమెరికా అధ్యక్షుడు ట్రంప్.. అన్నంతపనీ చేస్తున్నారు..! తాజాగా ప్రీమియం హెచ్1బీ వీసాలను ఆరు నెలల పాటు రద్దు చేస్తూ.. ఐటీ కంపెనీలపై ముఖ్యంగా భారతపై పెద్ద బాంబు వేశారు. ఈ అత్యవసర వీసా లేకుంటే.. అమెరికాలో తమ క్లైంట్లకు ఎదురయ్యే అత్యవర సమస్యలు, పరిస్థితులను చక్కదిద్దలేమని ఐటీ సంస్థలు ఆందోళన చెందుతున్నాయి. ఈ వీసాల రద్దు ప్రభావం మన ఐటీ కంపెనీలపై తీవ్రంగా ఉంటుందని.. ఒకటి రెండు త్రైమాసికాల పాటు.. వీటికి ప్రతికూల ఫలితాలు ఎదురుకావొచ్చని నిపుణులు అంటున్నారు. వాస్తవానికి ప్రీమియం హెచ్1బీ.. సాధారణ హెచ్1బీ వీసా లాంటిదే.. కాకుంటే చాలా త్వరగా ప్రాసెస్ చేస్తారు. ఈ వీసాకు దరఖాస్తు చేస్తే.. వీసా వచ్చేదీ రానిదీ కేవలం 15 నుంచి 30 రోజుల్లో తేలిపోతుంది. అయితే దీనికి అందరూ దరఖాస్తు చేయలేరు. ఈ ప్రీమియం వీసా కోసం ఉద్యోగం ఇచ్చిన లేకుంటే.. సదరు నిపుణుల సేవలు కోరుకుంటున్న కంపెనీయే దరఖాస్తు చేయాలి.హెచ్1బీ వీసా లాగా ఈ ప్రీమియం వీసాకు వ్యక్తిగతంగా దరఖాస్తు చేయలేం. అమెరికాలోని కంపెనీలు కొన్ని అత్యవసర సేవలు, ప్రాజెక్ట్లు, ప్రణాళికల కోసం విదేశాల నుంచి ప్రతిభావంతులను అత్యవసరంగా రప్పించాల్సి ఉంటుంది. అలాంటపుడు వారు సదరు విదేశీయునికి వేగంగా హెచ్1బీ వీసా అందించేందుకు ఈ ప్రీమియం ప్రాసెస్ మార్గాన్ని అనుసరిస్తారు. ఇందుకోసం ప్రత్యేక ఫీజులు చెల్లించాల్సి ఉంటుంది. అమెరికాలోని తమ క్లైంట్కు సమస్యలు వచ్చినపుడు.. అత్యవసర సమావేశాలు నిర్వహించాల్సి వచ్చినపుడు ఈ ఫాస్ట్ ప్రాసెస్ వీసాల ద్వారా నిపుణులు అక్కడకు వెళ్లేవారు. ఈ వీసాలను కూడా హెచ్1బీ మొత్తం వీసాల పరిమితికి లోబడే ఇస్తారు. పైగా వీటికీ లాటరీ ఉంటుంది. ఒకవేళ ఈ వీసాను 15 రోజుల్లో ప్రాసెస్ చేయలేకపోతే.. ఈ వీసా కోసం చెల్లించిన రుసుమును వాపస్ ఇచ్చేస్తారు. ఈ వీసా కోసం 1225 డాలర్లు చెల్లించాల్సి ఉంటుంది. సాధారణంగా అమెరికాలో కంపెనీలు తీవ్రమైన ఆర్థిక నష్టాలు వాటిల్లే ప్రమాదం ఉన్నపుడు ఈ వీసా ద్వారా ప్రతిభావంతులను విదేశాల నుంచి తీసుకొస్తాయి. హెచ్1బీ ప్రీమియం.. వీసాలను ఏపిల్ర్ 3 నుంచి ఆరు నెలల పాటు రద్దు చేశారు. అంటే భారతలోని కంపెనీలు వచ్చే ఆర్థిక సంవత్సరం నుంచి కనీసం ఆరు నెలలు తమ ఉద్యోగులను అత్యవసర పరిస్థితుల్లోనూ అక్కడకు పంపలేవు. ఇది ఆయా కంపెనీలకు శరాఘాతం కానుంది. ఎందుకంటే దేశంలోని దాదాపు అన్ని ప్రముఖ ఐటీ కంపెనీలూ.. అమెరికాలోని కంపెనీలకు.. క్లైంట్లకు సేవలు అందిస్తుంటాయి. అక్కడ ఏ సమస్య వచ్చినా ఈ సంస్థలు తమ నిపుణులను అత్యవసరంగా అక్కడకు పంపి.. తమ క్లైంట్లకు ఆర్థికంగా నష్టం జరుగకుండా చూస్తుంటాయి. సమస్యలన్నింటినీ పరిష్కరిస్తుంటాయి. దీంతో అవి అనుకున్న ఆర్థిక లక్ష్యాలు, లాభాలను సాధించడానికి వీలుంటుంది. కానీ ఇప్పుడా పరిస్థితి లేదు.అక్కడ ఏదైనా సమస్య వస్తే.. దాన్ని వెంటనే పరిష్కరించే వెసులుబాటు ఉండదు. ఈ పరిస్థితి వల్ల ఒకటి రెండు త్రైమాసికాల పాటు ఐటీ కంపెనీలు అనుకున్న లాభాలను సాధించలేకపోవచ్చు. వాటి ఆదాయంపై ప్రీమియం రద్దు ప్రభావం చాలా ఎక్కువగా ఉంటుంది. అక్కడ ఏదైనా సమస్య వస్తే.. అక్కడే ఉన్న నిపుణులపై ఆధారపడాల్సి ఉంటుంది. అక్కడున్న నిపుణులను తమ క్లైంట్ వద్దకు పంపి.. ఆ సమస్య పరిష్కరించాల్సి ఉంటుంది. - సెంట్రల్ డెస్క్
america adhyakshudu trump.. annantapanee chestunnaru..! taajaagaa preemium hehch1bee veesaalanu aaru nelala paatu raddu chestu.. it companylapai mukhyamgaa bhaaratapai pedda baambu vaesaaru. ee atyavasara veesa lekunte.. americalo tama clintlaku edurayye atyavara samasyalu, paristhitulanu chakkadiddalemani it samsthalu aandolana chendutunnayi. ee veesaala raddu prabhaavam mana it companylapai teevramgaa untundani.. okati rendu traimaasikaala paatu.. veetiki pratikuula phalitaalu edurukaavochani nipunulu antunnaru. vaastavaaniki preemium hehch1bee.. saadhaarana hehch1bee veesa lantide.. kakunte chala twaragaa prosses chestaaru. ee veesaaku darakhastu cheste.. veesa vachedi ranidi kevalam 15 nunchi 30 rojullo telipotundi. ayithe deeniki andaruu darakhastu cheyaleru. ee preemium veesa kosam udyogam ichina lekunte.. sadaru nipunula sevalu korukuntunna companeeye darakhastu cheyali.hehch1bee veesa laga ee preemium veesaaku vyaktigatamgaa darakhastu cheyalem. americaloni companylu konni atyavasara sevalu, praajectlu, pranaalikala kosam videsala nunchi pratibhaavantulanu atyavasaramgaa rappinchaalsi untundi. alantapudu vaaru sadaru videsheeyuniki vegamgaa hehch1bee veesa andinchenduku ee preemium prosses maargaanni anusaristaaru. indukosam pratyeka feejulu chellinchaalsi untundi. americaloni tama clintku samasyalu vachinapudu.. atyavasara samavesalu nirvahinchaalsi vachinapudu ee fast prosses veesaala dwara nipunulu akkadaku vellevaaru. ee veesaalanu kuudaa hehch1bee mottam veesaala parimitiki lobade istaaru. paiga veetikee latery untundi. okavela ee veesaanu 15 rojullo prosses cheyalekapothe.. ee veesa kosam chellinchina rusumunu vapas ichestaaru. ee veesa kosam 1225 daalarlu chellinchaalsi untundi. saadhaaranamgaa americalo companylu teevramaina aardhika nashtaalu vatille pramaadam unnapudu ee veesa dwara pratibhaavantulanu videsala nunchi teesukostaayi. hehch1bee preemium.. veesaalanu epilr 3 nunchi aaru nelala paatu raddu chesaru. ante bhaaratalooni companylu vache aardhika samvatsaram nunchi kaneesam aaru nelalu tama udyogulanu atyavasara paristhitulloonuu akkadaku pampalevu. idhi aayaa companylaku saraaghaatam kaanundi. endukante desamloni daadaapu anni pramukha it kampeneeluu.. americaloni companylaku.. clintlaku sevalu andistuntaayi. akkada e samasya vachina ee samsthalu tama nipunulanu atyavasaramgaa akkadaku pampi.. tama clintlaku aardhikamgaa nashtam jarugakunda chustuntaayi. samasyalannintini parishkaristuntaayi. deentho avi anukunna aardhika lakshyaalu, laabhaalanu saadhinchadaaniki veeluntundi. cony ippuda paristhiti ledu.akkada edaina samasya vaste.. daanni ventane parishkarinche vesulubaatu undadu. ee paristhiti valla okati rendu traimaasikaala paatu it companylu anukunna laabhaalanu saadhinchalekapovachhu. vaati aadaayampai preemium raddu prabhaavam chala ekkuvagaa untundi. akkada edaina samasya vaste.. akkade unna nipunulapai aadhaarapadaalsi untundi. akkadunna nipunulanu tama clint vaddaku pampi.. aa samasya parishkarinchaalsi untundi. - central desk